[{"text_idx": "#000000", "text": "Jo\u0303gevamaa koolide esimese klassi o\u0303pilased on juba kolmeteistku\u0308mnel su\u0308gisel ka\u0308inud Palamuse O. Lutsu kihelkonnakoolimuuseumis vana aja koolitundi pidamas. U\u0308leeile ja eile oligi vana kihelkonnakoolihoone, kus muuseum tegutseb, taas va\u0308rskelt kooliteed alustanute pa\u0308ralt."}, {"text_idx": "#000001", "text": "Kahe pa\u0308eva jooksul oleks vanast klassitoast pidanud la\u0308bi ka\u0308ima 328 last 22 koolist, aga ku\u0308llap oli mo\u0303ni neist ka haigeks ja\u0308a\u0308nud vo\u0303i pidi muul po\u0303hjusel puuduma."}, {"text_idx": "#000002", "text": "Nagu ikka, pani muuseumipedagoog Aili Kalavus laste va\u0308rsked teadmised proovile: laskis neil to\u0308o\u0308lehtedelt ette lugeda kiisust ja kirjata\u0308htedest ko\u0303neleva luuletuse, mo\u0303istatada a\u0308ra na\u0308dalapa\u0308evade kohta ka\u0308iva mo\u0303istatuse ning rehkendada kokku kana valged ja mustad tibud."}, {"text_idx": "#000003", "text": "Vana aja koolitunnis proovitakse a\u0308ra ka sule ja tindiga kirjutamine. Igau\u0308ks kirjutab endale va\u0308lja su\u0308mboolse tunnistuse selle kohta, et ta on u\u0308he pa\u0308eva kihelkonnakoolis o\u0303ppinud. Vana aja koolielu kohta saavad lapsed na\u0308iteks teada, et vanasti, kui polnud koolibusse, ja\u0308id kaugemal elavad lapsed na\u0308dala sees ka o\u0308o\u0308seks koolimajja ning vanemad pidid neile na\u0308dala toidugi kaasa panema."}, {"text_idx": "#000004", "text": "Kui koolitund la\u0308bi, mindi muuseumi a\u0308rklisaali, kus iga laps sai kingituseks ko\u0303rrejoogi ja Heiki Vilepi raamatu \u201cJo\u0303ks Matemaatikamaal\u201d. See on spetsiaalselt Jo\u0303geva maavalitsuse ja Jo\u0303gevamaa omavalitsuste liidu tellimusel kirjutatud raamat, milles ka\u0308sitletakse fantaasiamaailma vahendusel mitmeid algklasside matemaatikaprogrammi kuuluvaid teemasid. Palamuselt so\u0303ideti aga veel Elistvere loomaparki, kus toimus o\u0303ueso\u0303ppe tund."}, {"text_idx": "#000005", "text": "Teisipa\u0308eva hommikupoolikul kihelkonnakoolimuuseumis ka\u0308inud Po\u0303ltsamaa u\u0308hisgu\u0308mnaasiumi o\u0303pilased ja o\u0303petajad ja\u0308id vana aja koolitunniga igati rahule. Selles koolis on ta\u0308navu neli esimest klassi ja u\u0308ks neist, 1 g klass, on natuke eriline, sest seal o\u0303pitakse nn Gaia hariduskava alusel."}, {"text_idx": "#000006", "text": "\u201cPa\u0308rimus- ja kooliteemal on selles kavas oluline roll, nii et meie jaoks oli see ka\u0308ik suisa hindamatu va\u0308a\u0308rtusega,\u201d u\u0308tles Gaia klassi koordinaator ja lapsevanem Mari-Liis Kolk."}, {"text_idx": "#000007", "text": "Vana aja koolitunni alguses saavad ko\u0303ik lapsed tuttavaks maavanema ning oma linna linnapea vo\u0303i oma valla vallavanemaga. Maavanem Viktor Svjato\u0303s\u030cev on ka\u0308inud vana aja koolitundides sellesse ametisse asumisest alates ehk aastast 2009. See su\u0308gis oli tema jaoks eriline, sest mo\u0303lemal pa\u0308eval oli tal vo\u0303imalus vanas klassitoas oma lapselapsega kohtuda: teisipa\u0308eval oli koolitunnis tema Po\u0303ltsamaal elav tu\u0308tretu\u0308tar Kertu, kolmapa\u0308eval aga Jo\u0303geval elav pojatu\u0308tar Keidy."}, {"text_idx": "#000008", "text": "Jo\u0303geva maavalitsuse haridus- ja sotsiaalosakonna haridusno\u0303unik Heiki Sildnik avaldas heameelt selle u\u0308le, et ta\u0308navu on maakonnas esimese klassi o\u0303pilasi 45 vo\u0303rra ehk suisa kahe klassi jagu rohkem kui mullu."}, {"text_idx": "#000009", "text": "Et Palamuse kihelkonnakoolimuuseumi vanas hoones algavad tuleva aasta ma\u0308rtsis u\u0308sna po\u0303hjalikud rekonstrueerimisto\u0308o\u0308d, tuleb vana aja koolitunni traditsiooni kas aastane paus teha vo\u0303i pidada tunde kusagil mujal."}, {"text_idx": "#000011", "text": "Po\u0303ltsamaa lasteaiad on na\u0308dala lo\u0303puni kinni"}]